EkBass/fiwiki-20250220-pages-articles huggingface dataset:
Hunajamelonit

Hunajamelonit on 1991 perustettu suomalainen yhtye. Yhtyeen ohjelmisto koostui aluksi 1960–1970-lukujen käännöskappaleista. Yhtyeen esiintymisasut olivat myös noiden vuosikymmenten tyylisiä diskokimalluksineen. Hunajamelonit osallistui rockin SM-kilpailuihin lokakuussa 1994 sijoittuen neljänneksi. Yhtyeen solisteina toimivat alun perin Satu Mattlar, Terhi Väisänen ja Nina Tapio. Vuonna 1996 yhtyeen jäseninä olivat Satu Mattlar (laulu), Satu Eronen (koskettimet), Satu Taalikainen (rummut), Paula Ojajärvi (basso), Katja Aakkula (laulu), Terhi Väisänen (laulu) ja Hannele Voutilainen (kitara). ==Yhtyeen historia== Ennen rockin SM-kilpailuihin osallistumista 1994 rumpaliksi oli vaihtunut Satu Taalikainen ja kosketinsoittajaksi Satu Eronen. Hanna-Riikka Siitonen oli välillä tuuraamassa laulaja Satu Mattlaria. Nina Tapion ja Hanna-Riikka Siitosen perustettua Taikapeili-yhtyeen Hunajameloneihin tarvittiin taas uusia jäsenia. Satu palasi yhtyeeseen ja uutena jäsenenä mukaan tuli Katja Aakkula. Satu Mattlar alkoi kirjoittaa Hunajameloneille omia kappaleita, ja ensimmäinen single, ”Sankaripoika” /” Kotimies”, ilmestyi Kaos-levymerkillä 1995. Tämän jälkeen yhtye sai radiosoittoa ja alkoi kiertää esiintymässä myös pääkaupunkiseudun ulkopuolella. Ensimmäisen albumin, Hedelmälihaa, julkaisi Kaktus Records vuoden 1996 alussa. Levy sisälsi yhtyeen omaa materiaalia sekä cover-kappaleen ”Aina vaan sexii” (käännös kappaleesta ”I'm So Excited”). "Ei haittaa" -single (säv. Maija Vilkkumaa, san. Maija Vilkkumaa & Paula Herkman) julkaistiin omakustanteena vasta vuonna 2000. Elokuussa 1997 Hunajamelonit olivat viikon kiertueella Libanonissa esiintymässä suomalaisille rauhanturvaajille. Satu Taalikaisen lähdettyä yhtyeestä opintojen takia rumpaliksi tuli Johanna Haapiainen. Satu Eronen päätti jäädä lomalle, ja hän kutsui sijaisekseen Maija Vilkkumaan. Myöhemmin Vilkkumaa siirtyi laulajaksi, ja hänen tilalleen koskettimiin tuli Susanna Eronen. Satu Mattlarin jäätyä äitiyslomalle uudeksi laulajaksi tuli Anu Vesterinen. Vuonna 2000 kitaristi Voutilaisen tilalle tuli Reetta Karppinen. Soolokitaristiksi kiinnitettiin Tuula Mäkiniemi muutamaa vuotta myöhemmin, ja sen jälkeen kokoonpano on pysynyt samana. Yhtye juhli 25-vuotista taivaltaan Tavastialla 27. lokakuuta 2016. ==Kokoonpanot== ===Alkuperäinen kokoonpano=== * Nina Tapio – laulu * Terhi Väisänen – laulu * Satu Mattlar – laulu * Riikka Väyrynen – kosketinsoittimet * Hannele Voutilainen – kitara * Paula Ojajärvi – basso * Marja Viskari – rummut ===Nykyinen kokoonpano=== * Katja Aakkula – laulu * Anu Raita – laulu * Terhi Lahti – laulu * Susanna Eronen – kosketinsoittimet * Tuula Mäkiniemi – kitara * Reetta Karppinen – kitara * Paula Herkman – basso * Johanna Haapiainen – rummut ==Lähteet== ==Aiheesta muualla== * Hunajamelonit Facebookissa * Hunajamelonit MySpace-sivulla Luokka:Suomalaiset rockyhtyeet
Dear Agony

Dear Agony on Breaking Benjaminin neljäs studioalbumi, joka julkaistiin 29. syyskuuta 2009. Se debytoi Yhdysvalloissa Billboard 200 -listan neljännellä sijalla ja myi kultaa. Albumin esikoissingle ”I Will Not Bow” kuullaan elokuvassa Surrogates.Breaking Benjamin Announce New Album Title ‘Dear Agony’ TuneLab Music Viitattu 27.9.2009 Albumin kuva on yhtyeen laulaja-kitaristin Benjamin Burnleyn MRI-kuva päästä. Albumi on kitaristi Aaron Finkin ja basisti Mark Jamesin viimeinen, koska heidät erotettiin yhtyeestä vuonna 2011. == Kappaleet == # # # # # # # # # # # == Kokoonpano == * Benjamin Burnley – laulu, kitara * Aaron Fink – kitara * Mark James – basso * Chad Szeliga – rummut == Arvostelut == * About.com: About.com: Album review * AllMusic: Allmusic review * Consequence of Sound: FConsequence of Sound: Album review == Lähteet == Luokka:Breaking Benjaminin albumit Luokka:Vuoden 2009 albumit Luokka:Hollywood Recordsin albumit
Brandenburg-Preussi

Brandenburg-Preussiksi () kutsutaan Hohenzollernin suvun vaaliruhtinaiden personaaliunionina hallitsemaa ruhtinaskuntaa vuosina 1618–1701. Personaaliunioniin päädyttiin, kun Preussin herttua Albrekt Fredrik kuoli vuonna 1618. Tuolloin Brandenburgin kreivikunnan rajakreivi ja vaaliruhtinas Juhana Sigismund peri Preussin herttuakunnan. Brandenburg-Preussin seuraaja oli Preussin kuningaskunta, joka syntyi vuonna 1701, kun vaaliruhtinas Fredrik III kruunasi itsensä Preussin kuninkaaksi. == Aiheesta muualla == Luokka:Brandenburg Luokka:Preussi Luokka:Personaaliunionit
Pohjanharmoyökkönen

Pohjanharmoyökkönen (Xestia borealis) on maayökkösiin kuuluva yöperhoslaji. Suomen lajiston uhanalaisarvioinnissa 2010 se on luokiteltu vaarantuneeksi (VU)Jari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 430–470 ja rauhoitettu luonnonsuojelulailla 1. lokakuuta 2009 lähtien.Luonnonsuojelulaki (24.9.2009/714) == Koko ja ulkonäkö == Pohjanharmoyökkönen on vaalea, harmaan ja valkean kirjava keskikokoinen yökköslaji. Etusiipien pohjaväri on vaaleanharmaa ja hieman kellertävä. Siipien pinta on tummakehnäinen ja tummina erottuvien sisemmän- ja ulomman poikkiviirun väliin jäävä alue on voimakkaasti tummanharmaalla ja ruskehtavalla värillä sävyttynyt. Poikkiviirut ovat voimakkaasti aaltoilevia. Sekä rengastäplä että munuaistäplä ovat vaaleat ja erottuvat hyvin. Takasiivet ovat tasaisen vaaleat, vain aivan siiven reunassa on tumma viiru. Siipiväli on noin 30-40 mm.Mikkola K, Jalas I. Suomen perhoset. Yökköset 1. Suomen Perhostutkijain Seura. Otava 1977. ISBN 951-1-04296-3 Laji muistuttaa ulkonäöltään muutamia muita pohjoisia yökköslajeja. == Levinneisyys == Pohjanharmoyökköstä tavataan pohjoisella havumetsäalueella Ruotsista ainakin keskiseen Siperiaan asti. Suomessa lajia tavataan ainoastaan vyöhykkeellä, joka ulottuu pohjois-eteläsuunnassa Sallasta Inariin ja lännessä Muonioon. Ruotsissa laji esiintyy muutamissa pohjoisissa maakunnissa. Laji havaittiin Suomessa ensi kertaa 1950-luvulla, mutta useimmat havainnot on tehty vasta 1980-luvulta alkaen. == Elinympäristö == Pohjanharmoyökkönen vaikuttaa olevan paksusammaleisten kuusikkojen laji. Suomessa Keski-Lapin vanhojen kuusikkojen hakkuut uhkaavat lajin säilymistä.http://www.ymparisto.fi/download.asp?contentid=95875&lan;=fi Xestia borealis == Lentoaika ja elintavat == Aikuiset yksilöt lentävät kesäkuun lopulta heinäkuun loppuun noin iltayhdeksän ja aamukahden välisenä aikana. Lämpimällä ilmalla lento tapahtuu lähellä metsänpohjaa, viileällä säällä puiden latvustoissa. Monien muiden samaan sukuun kuuluvien yökkösten tapaan myös pohjanharmoyökkönen esiintyy vuorovuosina siten, että Länsi-Lapissa lento ajoittuu parillisille, Itä-Lapissa parittomille vuosille. Laji talvehtii toukkana kaksi kertaa. == Ravintokasvi == Toukan luontaista ravintokasvia ei tunneta, mutta kasvatusoloissa se syö ainakin haapaa, kuusen neulasia sekä naavaa. Ruotsissa ravintokasviksi on ilmoitettu mustikkahttp://www2.nrm.se/en/svenska_fjarilar/x/xestia_borealis.htmlhttp://www.lepidoptera.se/species/xestia_borealis.aspx. == Lähteet == Artikkeli perustuu pääosin Valtion ympäristöhallinnon raporttiin, sivut 116-118\. ===Viitteet=== == Aiheesta muualla == *Lepidoptera.pl: Xestia borealis Luokka:Maayökköset
Special! Best Mini – 2.5-maime no kare

Special! Best Mini – 2.5-maime no kare () on Berryz kōbōn ensimmäinen minialbumi. Se julkaistiin 7. joulukuuta 2005. ==Kappalelista== # Gag 100-kaibun ai shite kudasai (ギャグ100回分愛してください) # Arigatō! Otomodachi. (ありがとう!おともだち。) # Special Generation (スッペシャル ジェネレ〜ション) # 21-ji made no Cinderella (21時までのシンデレラ) # Piriri to yukō! (ピリリと行こう!) # Anata nashi de wa ikite yukenai (あなたなしでは生きてゆけない) Luokka:Vuoden 2005 esikoisalbumit Luokka:Berryz kōbōn albumit
Sata (täsmennyssivu)

Sata voi tarkoittaa: * Sata, 100, luku * SATA International, portugalilainen lentoyhtiö * Radio Sata, turkulainen radiokanava * SATA, Serial ATA, tietokoneen ja kovalevyn välinen liitäntä * Sata-komitea, sosiaaliturvan kokonaisuudistusta valmisteleva komitea * Uutislehti 100, helsinkiläinen ilmaisjakelulehti ==Maantiede== * Sata, entinen kaupunki Kagoshiman prefektuurissa Japanissa * Bannang Sata, kaupunki Yalassa, Thaimaassa ==Henkilöitä== * Ineko Sata, japanilainen kirjailija * Ko Kan Ko Sata, malilainen muusikko * Michael Sata, sambialainen poliitikko * Sata Isobe, japanilainen lentopalloilija
A Camp

A Camp on ruotsalaisen The Cardigans -yhtyeen laulajan, Nina Perssonin sooloprojekti. Yhtye perustettiin vuonna 2001, The Cardigansin ollessa tauolla Gran Turismo -albumin jälkeen. ==A Camp== A Campin debyyttialbumi, A Camp, nauhoitettiin alun perin Niclas Friskin kanssa. Myöhemmin mukaan tuli myös Mark Linkous Sparklehorse-yhtyeestä, joka teki levylle vielä muutamia uusia kappaleita. Nina Persson oli ollut jo pitkään Sparklehorsen fani ja sanonut heitä "parhaaksi, mitä on ikinä kuullut". Erään keikan jälkeen Lundissa, Ruotsissa, Persson antoi Linkousille kasetillisen A Campin lauluja. Kun he tapasivat uudelleen, pyysi Persson häntä tuottamaan tulevan albuminsa. Linkous suostui kuunneltuaan joitakin lauluja. Albumilta julkaistiin singleinä "I Can Buy You" ja "Song for the Leftovers". Nämä country-henkiset laulut näyttivät olleen inspiraationa The Cardigansin seuraavalle albumille, Long Gone Before Daylightille. ==Colonia== Persson ilmoitti seuraavasta A Camp -albumista Dagens Nyheter -lehdessä toukokuussa 2007. Vaikutteiksi Persson mainitsi "60-luvun tyttö-popin, 80-luvun punkin ja David Bowien". Toisen albumin, Colonian Persson tuotti yhdessä Nathan Larsonin kanssa, mukana oli myös ex- Smashing Pumpkins -kitaristi James Iha, Joan As Policewoman ja Guided by Voices -rumpali Kevin March. Ensimmäinen single Colonia-albumilta, "Stronger Than Jesus", julkaistiin Ruotsin iTunesissa 17. marraskuuta 2008. Koko albumi julkaistiin Euroopassa helmikuussa 2009. ==Diskografia== ===Albumit=== *A Camp (2001) *Colonia (2009) ===EP:t=== *Covers (2009) ===Singlet=== *I Can Buy You (2001) *Song for the Leftovers (2002) *Stronger Than Jesus (2009) *Love Has Left The Room (2009) *My America (2009) ==Lähteet== *Official Website *Myspace *Facebook *Youtube Channel *iLike *Purevolume *Biography for Nina Persson at imdb Luokka:Ruotsalaiset rockyhtyeet Luokka:Ruotsalaiset popyhtyeet
Rusoharmoyökkönen

Rusoharmoyökkönen (Xestia brunneopicta) on maayökkösiin kuuluva, erittäin huonosti tunnettu yöperhoslaji. Suomen lajiston uhanalaisarvioinnissa 2010 se on luokiteltu vaarantuneeksi (VU)Jari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 430–470 ja on rauhoitettu luonnonsuojelulaillaLuonnonsuojelulaki (24.9.2009/714) 1\. lokakuuta 2009 lähtienhttp://yle.fi/uutiset/luonto_ja_ymparisto/2009/09/ala_koske_lettosiemenkotiloon_tai_idankirsikorentoon_1030322.html. == Koko ja ulkonäkö == Rusoharmoyökkönen on keskikokoinen yökköslaji, jonka siipiväli on noin 40 mm. Siivet ovat väritykseltään rusehtavan harmaat ja etusiiven keskellä on punaruskeaa väriä. Rengastäplä on muuta siipeä vaaleamman ruskea. Etusiivissä on mustaa kuviointia, joka muodostaa yhdestä kahteen epäselvää, siivensuuntaista juovaa. Siiven kärkiosassa aaltoviiru on tumma ja siiven kärkiosassa on mustia, kiilamaisia täpliä. Takasiivet ovat vaaleat, harmaanruskeat ja niiden väri tummenee ulkoreunaa kohti.http://www.dlc.fi/~peterpa/lepi/historia/noctuinae/xes-brunneopicta.htm == Levinneisyys ja lentoaika == Rusoharmoyökkönen tunnettiin alun perin vain Keski-Siperiasta, Jenisei-joen alueelta, kunnes yksi yksilö löytyi Suomesta vuonna 1983Mikkola Kauri, Murtosaari Jussi ja Nissinen Kari: Perhosten lumo: suomalainen perhostieto. Tammi 2005 ISBN 951-31-3317-6 s. 207. Sittemmin lajista on tehty lisää havaintoja, mutta kaikki havainnot ovat pieneltä alueelta Kuusamosta. ja ne on tehty aina parittomina vuosina. Yleisesti ottaen rusoharmoyökkösen levinneisyys tunnetaan huonosti. Laji saattaa olla yleinen Pohjois-Venäjällä, mutta muualta Euroopasta sitä ei, Suomessa tehtyjä havaintoja lukuun ottamatta, tunneta. Myös todellinen levinneisyysalue Suomessa on tuntematon. Suomessa rusoharmoyökköstä on tavattu heinäkuussa.Perhoswiki == Elinympäristö ja elintavat == Elinympäristöä ovat mahdollisesti vanhat, mäntyvaltaiset metsät. Yksilöitä on kuitenkin tavattu myös rämeiltä ja rinnekuusikoista. Lajin uhanalaisuus tunnetaan puutteellisesti.http://www.ymparisto.fi/download.asp?contentid=95880&lan;=fi == Ravintokasvi == Toukan ravintokasvia ei tunneta. == Lähteet == Artikkeli perustuu pääosin Valtion ympäristöhallinnon raporttiin, sivut 118-119\. ===Viitteet=== Luokka:Maayökköset
Dave E.C.

Dave E.C. Henwood tai vain Dave E.C. oli Green Dayn rumpali ennen Tré Coolia. Yhtyeestä lähdön syyksi hän sanoi että ei olisi tarpeeksi hyvä rumpali. Hän ehti olla mukana pari viikkoa. Tullessaan Green Dayhyn hän korvasi Al Sobranten (oik. John Kiffmeyer). Hän on soittanut myös yhtyeissä Filth, Wynona Riders, Pot Valiant ja VagrantsGreen day Discography Band Members . ==Lähteet== Luokka:Yhdysvaltalaiset rumpalit Luokka:Syntymävuosi puuttuu Luokka:Elävät henkilöt
I Will Not Bow

I Will Not Bow on Breaking Benjaminin ensimmäinen single Dear Agony albumilta. Se julkaistiin myös muun muassa Bruce Willisin näyttelemässä Surrogates elokuvan soundtrackilla.Surrogates Music Video - "I Will Not Bow" Movieset Viitattu 27.9.2009 ==Listasijoitukset== Vuosi Lista Paras sijoitus 2009 Billboard Canadian Hot 100 98 2009 Billboard Hot 100 40 2009 Billboard Hot Digital Songs 18 2009 Billboard Alternative Songs 10 2009 Billboard Rock Songs 5 2009 Billboard Hot Mainstream Rock Tracks 6 == Lähteet == Luokka:Breaking Benjaminin kappaleet Luokka:Vuoden 2009 kappaleet
99 frangia

99 frangia (99 francs) on ranskalaisen elokuvaohjaajan Jan Kounenin 2007 ohjaama elokuva mainosmaailmasta. Se perustuu Frédéric Beigbederin samannimiseen avainromaaniin,. Viitattu 27.12.2022 joka on ilmestynyt Ville Keynään suomentamana nimellä 24,99 €24,99 Kirjasampo.fi, viitattu 27.12.2022. == Juoni == Elokuva on satiiri nykyaikaisesta mainosbisneksestä. Juoni keskittyy enimmäkseen kaupallisten mainosten suunnittelija Octave Parangoon (Dujardin), jolla on helppo, korkeapalkkainen työ ja toimintaköyhä elämä, joka on täynnä huumeita ja monia yhden yön suhteita. Kuitenkin Octave alkaa kyllästyä työhönsä, ja kun hänen ensimmäinen pitkäaikainen suhteensa työkaveri Sophieen (Giocante) epäonnistuu onnettomasti, hän alkaa sotia mainosbisnestä vastaan. == Näyttelijät== == Lähteet == ==Aiheesta muualla== * Luokka:Vuoden 2007 ranskalaiset elokuvat Luokka:Ranskalaiset romaaneihin perustuvat elokuvat Luokka:Jan Kounenin ohjaamat elokuvat Luokka:Päihdeaiheiset elokuvat
Niilo Sipilä

Niilo Sipilä (s. 1995 tai 1996) esiintyi lapsinäyttelijänä Mari Rantasilan ohjaamassa Risto Räppääjä -elokuvassa (2008) Riston roolissa vastanäyttelijänään Mimmi Lounela. ==Lähteet== == Aiheesta muualla == * * Luokka:Suomalaiset lapsinäyttelijät Luokka:Suomalaiset elokuvanäyttelijät Luokka:Syntymävuosi puuttuu Luokka:Elävät henkilöt
Ørnesvingen

thumb|250px|Ørnevegen nähtynä Dalsnibbalta elokuussa vuonna 2008. Ørnesvingenin paikka on merkitty kuvaan nuolella. Ørnesvingen on Geirangeria lähellä ylängölle nousevan Ørnevegen-serpentiinitien korkein mutka Strandan kunnassa Länsi-Norjassa. Ørnevegen taas on osa Riksvei 63 -tietä. Ørnesvingenin varrella sijaitsee suosittu näköalatasanne, josta avautuu laaja näkymä Geirangervuonoon. == Lähteet == == Aiheesta muualla == * Ørnevegen ja Ørnesvingen, Visitnorway.com (englanniksi) Luokka:Norjan tiet Luokka:Stranda Luokka:Näköalapaikat Luokka:Møren ja Romsdalin läänin liikenne
Mongolien hyökkäykset Palestiinaan

Mongolien hyökkäykset Palsetiinaan tapahtuivat ristiretkien loppupuolella sen jälkeen kun mongolit olivat onnistuneet valtaamaan Syyrian. Hyökkäykset tapahtuivat pääasiassa vuosien 1260 ja 1300 välillä. Hyökkäyksistä kaksi oli suurempaa sotaretkeä syvälle Palestiinaan, joiden välissä oli useita pienempiä ryöstöretkiä. Mongolit toteuttivat hyökkäykset suhteellisen pieninä joukkoina, joiden päätarkoituksena oli ryöstää, tappaa ja tuhota. Mongolit eivät osoittaneet aikomusta liittää Palestiinaa osaksi Mongolivaltakuntaa. Mongolien ensimmäinen sotaretki päättyi Ain Jalutin taisteluun vuonna 1260, jossa mamelukit voittivat mongolit. Viimeinen suuri sotaretki eteni Gazaan saakka, mutta mongoliarmeija perääntyi mamelukkien joukkojen edestä ja mamelukit palauttivat koko Levantin hallintaansa vuoteen 1300 menneessä. Mongol raids in Syria and Palestine 1260.svg|Mongoleiden ensimmäinen sotaretki Palestiinaan vuonna 1260 Mongol raids into Syria and Palestine ca 1300.svg|Mongoleiden viimeinen sotaretki Palestiinaan vuosina 1299–1300 Luokka:Mongolien sodat Luokka:Palestiinan historia Luokka:1260-luku Luokka:1300-vuosikymmen
Suutin

Suutin on neste- tai kaasuvirtausta suuntaava ja kuristava osa. Moottorissa suutin on kaasuttimen osa, jonka lävitse polttoaine kulkee ja sekoittuu kaasuttimen läpi virtaavaan ilmaan ja lopulta seos kulkeutuu imukaulan kautta moottoriin. Suutin sijaitsee kohokammiossa yleensä keskellä kaasutinta. Suuttimia on eri kokoisia ja sen koolla voidaan säädellä seoksen rikkautta eli kuinka paljon polttoaine-ilma-seoksesta on polttoainetta.http://www.motot.net/wiki/Suutin Sylinteriin pääsevän polttoaineseoksen suhde on oltava oikea ja tämän takia suuttimia onkin tarjolla eri suuruisia. Autoissa suuttimia ei nykyään tarvita kaasuttimien käytön vähennyttyä kun on siirrytty vähäpäästöisempään ruiskutusjärjestelmäänhttp://www.autowiki.fi/index.php/Ruiskutusj%C3%A4rjestelm%C3%A4 toisin kuin moottoripyörissä ja mopoissa. ==Lähteet== == Aiheesta muualla == Luokka:Virtaustekniikka
Lieksan vaakuna

Lieksan vaakuna on Lieksan kaupungin tunnus, joka on saanut aiheensa vuodelta 1669 peräisin olevasta vanhan Brahean kaupungin sinetistä. Lieksa sijaitsee lyhytikäiseksi jääneen kaupungin paikalla. Vaakunan selitys kuuluu ”punaisessa kentässä tyvestä nouseva käsijousella ampuva mies, karvalakki päässä, kirves vyöllä; kaikki hopeaa”. Vaakunan on suunnitellut Olof Eriksson, ja se vahvistettiin käyttöön 20. huhtikuuta 1953. == Lähteet == * === Viitteet === Lieksa Vaakuna
The Sweet (albumi)

The Sweet on Sweet-yhtyeen vuonna 1978 Isossa-Britanniassa julkaistu kokoelma- albumi. Materiaali koostuu vuosien 1971–1972 väliltä. Levyn kansikuva on kuitenkin samoilta ajoilta kuin albumin julkaisu. ==Kappaleet== A-puoli #Co-Co #Chop Chop #Reflections #Honeysuckle Love #Santa Monica Sunshine #Daydream B-puoli # * Funny Funny #Tom Tom Turnaround #Sunny Sleeps Late #Man from Mecca #New York Connection #Wig-Wam Bam ==Lähteet== * Luokka:Vuoden 1978 kokoelma-albumit Luokka:Sweetin kokoelma-albumit
Preussin herrainhuone

Preussin herrainhuone () oli Preussin kaksikamarisen parlamentin ylähuone vuosina 1855–1918. Vuosina 1850–1855 ylähuoneen nimi oli ensimmäinen kamari. Ylähuone perustettiin, kun maan oma perustuslaki astui voimaan 31. tammikuuta 1850. Sen jäsenet olivat osaksi suurmaanomistajien ja suurten kaupunkien edustajia, osaksi Preussin kuninkaan nimittämiä. Herrainhuoneeksi ylähuone muuttui kuninkaan määräyksestä vuonna 1855, eikä sen jäseniä enää valittu vaaleilla. Herrainhuoneen esikuvana oli Ison-Britannian House of Lords. Alahuone oli nimeltään Preussin edustajainhuone. Ylähuone kokoontui osoitteessa Leipziger Straße 3; samassa rakennuksessa toimii nykyisin Saksan liittoneuvosto. Herrainhuone lakkautettiin vuonna 1918, kun Saksa oli hävinnyt ensimmäisen maailmansodan. == Lähteet == Luokka:Ylähuoneet Luokka:Preussi
Star Warz

__NOTOC__ Star Warz on hip hop -ryhmä Rockin da Northin albumi, joka julkaistiin 5. syyskuuta 2003. Albumista julkaistiin myös Kingsize Edition -painos 28. marraskuuta 2003. Albumi nousi Suomen virallisen listan sijalle 4. == Kappaleet == === Alkuperäinen painos === # # (GZA, Skandaali, YOR123) # (Toinen Kanava, Krisu) # (Pikku G, Raimssi) # (Pikku G, Ezkimo, Skandaali, Jaise, YOR123, Joniveli) # (Alkaholiks, Ezkimo, Skandaali) # (Freestyle, Urbaanilegenda) # (Metsänkylä Big Band) # (Ezkimo, Skandaali, YOR123) # (Sophie, Kasanova) # (A-Rühm, Skandaali, YOR123, Jaise) # (RZA, Cilvaringz, Ganz, Joniveli, Elastinen) # (Urbaanilegenda, Skandaali) # (Fattaru, Toinen Kanava) # (Helpus, Sophie) # (Skandaali, Sophie) # (YOR123, Skandaali) ==== Kappaleiden tuottajat ==== * Jukka Immonen: 1 * Sakris: 2, 5, 9, 16, 17 * Jouni: 3 * Pauli Rantasalmi: 4 * Jonny Bro: 6, 7, 10, 12, 13, 14 * Critikal: 11 * Helpus: 15 === Kingsize Edition === # Intro # One World (GZA, Skandaali, YOR123) # Katujen ääni (Toinen Kanava, YOR123) # Sun kanssa (Toinen Kanava, Krisu) # Nuoret ritarit (Pikku G, Raimssi) # Star Warz (Pikku G, Ezkimo, Skandaali, Jaise, YOR123, Joniveli) # We Got It (Alkaholiks, Ezkimo, Skandaali) # Historia (Freestyle, Urbaanilegenda) # Naiset (Ezkimo, Skandaali, YOR123) # Niinku pitäis (Sophie, Kasanova) # Tallsinki (A-Rühm, Skandaali, YOR123, Jaise) # Supercool (A-Rühm, Skandaali, YOR123) # Neckbone (RZA, Cilvaringz, Ganz, Joniveli, Elastinen) # Sana sanasta 2 (Urbaanilegenda, Skandaali) # Meijän ympärillä (Fattaru, Toinen Kanava) # Ei rauhaa (Helpus, Sophie) # Yhteistyö (Skandaali, Sophie) # Outro (YOR123, Skandaali) # Star Warz (live) == Arvostelut == * Helsingin Sanomat: Helsingin Sanomat: Levyarvio * Soundi: Soundi: Levyarvio == Lähteet == * Star Warz -albumin kansilehdet * Skandaali.fi === Viitteet === Luokka:Rockin da Northin albumit Luokka:Joniveljen tuottamat albumit Luokka:Sakke Aallon tuottamat albumit Luokka:Jukka Immosen tuottamat albumit Luokka:Vuoden 2003 albumit
Alainen Alposjärvi

Alainen Alposjärvi , tai myös Alinen Alposjärvi ja Alanen Alposjärvi , on järvi Lapissa Pellon ja Ylitornion rajalla Tornionjoen vesistössä. Napapiiri ylittää järven Aukiniemen ja Korkeaniemen kohdalta. == Maantietoa == Järven pinta-ala on 850 hehtaaria eli 8,5 neliökilometriä. Se on 10,0 kilometriä pitkä ja 1,4 kilometriä leveä. Järven lähiympäristö on korkeussuhteiltaan vaihteleva. Aivan rannan tuntumasta kohoavat pohjoispäässä Uudenviranvaara, Aukirova ja Viitavaara, ja eteläpäässä Haukkavaara ja Muotkavaara. Salmelan kohdalla kohoaa myös korkea mäki. Järveltä voi myös nähdä kauempana sijaitsevia Pakisvaaraa ja Alposrovaa. Järven ympäristössä on pääasiassa metsämaata ja suota on vain nimeksi. Järvessä on kartan mukaan yksi saari Kaakkurisaari, joka sijaitsee Alposjoen luusuan edustalla. Järvi on luodattu ja siitä on julkaistu syvyyskartat. Sen tilavuus on 60,8 miljoonaa kuutiometriä eli 0,061 kuutiokilometriä. Järven keskisyvyys on 7,2 metriä ja suurin syvyys on 22,9 metriä. Syvin kohta sijaitsee todennäköisesti pohjoispään yli 20 metrisessä laajassa syvänteessä Aukirovan edustalla. Järven rantaviivan pituus on 27,3 kilometriä ja sen rannat ovat metsämaata. Joissakin kohdissa rantaan ulottuu suomaatakin. Haja-asutuksen äärellä sijaitsee muutama pieni peltopalsta ja talouksia on alle 20. Yli puolet niistä muodostavat Pakisjärven kulmakunnan. Rannoille on rakennettu yli 100 vapaa-ajan asuntoa. Niille johtaa tiet yhdysteiltä 19640, 19641 ja Viitavaaralle johtavalta tieltä. Niille pääsee seututieltä 932, joka alkaa Aavasakalta. == Luontoarvoja == Alaiseen Alposjärveen on istutettu kuhaa, taimenta ja pohjasiikaa. == Vesistösuhteet == Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Miekojärven alueella (67.93), jonka Alposjoen valuma-alueeseen (67.932) järvi kuuluu. Järven vedenpinnan korkeus on 86,9 metriä mpy. Alposjoen valuma-alue on Tengeliönjoen valuma-alueella sen latvavesiä. Järvi saa kaiken vetensä Alposjoen valuma-alueesta kahta pääreittiä myöten. Järveen laskee pohjoisesta Ylisen Alposjärven (428 ha) lasku-uoma Välijoki ja sen eteläpäähän laskee Pakisjärveltä (76 ha) alkava lyhyt Kaivosoja. Pakisjärveen laskee pieni Pakisoja, joka tuo hieman vesitäydennystä Kypäsjärvestä, joka on bifurkaatiojärvi. Järven omaan lähialueeseen kuuluu Aukirovan takaa laskeva Aukiriipi (7 ha) ja Sirkkajänkä, joka laskee Aukiriipiin. Järven laskujoki on Alposjoki, joka laskee 1,4 kilometrin päässä Miekojärven Alposlahteen.Joella on pudotusta 10,0 metriä. Miekojärvestä alkaa Tengeliönjoki, joka on myös koko valuma-alueensa pääuoma. == Lähteet == == Aiheesta muualla == * Honka, Aapo & Pikkupirtti, Maria: Tengeliönjoen säännöstelyn kehittäminen (PDF), Raportteja 37, ISBN 978-952-314-591-7, Lapin elinkeino-, liikenne- ja ympäristökeskus, 2017 Luokka:Pellon järvet Luokka:Ylitornion järvet Luokka:Miekojärven alue
Nuottiöljyy

__NOTOC__ Nuottiöljyy on vuonna 2009 julkaistu Ruasteen albumi. Se on yhtyeen toinen albumi, mutta ensimmäinen levy-yhtiön julkaisema. Levyllä vierailevat Jarkko Ahola (Teräsbetoni), Jussi Aaltonen (Mustat Enkelit), Elias Viljanen (Sonata Arctica) ja Vesku Jokinen (Klamydia). == Kappaleet == # # # # # # # # # # # # # # == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Lammaszine: negatiivinenLammaszine: Levyarvio == Lähteet == == Aiheesta muualla == * Ruasteen Internet-sivut Luokka:Suomalaiset punkalbumit Luokka:Vuoden 2009 albumit
Särkyneiden haaveiden kaupunki

Särkyneiden haaveiden kaupunki (The Bad and the Beautiful) on Vincente Minnellin ohjaama elokuva vuodelta 1952. Tarina sijoittuu Hollywoodiin ja kertoo elokuvatuottajasta, jota kaikki vihaavat. Elokuvassa palataan takaumien kautta vihan syihin. Elokuva sai useita Oscar-palkintoja: parhaan naissivuosan Oscar-palkinto Gloria Grahamelle sekä parhaan käsikirjoituksen, parhaan mustavalkokuvauksen, puvustuksen ja parhaan lavastuksen Oscar-palkinto. Antti Alanen sanoo talven 1986 Suomen Elokuva-arkiston käsiohjelmassa elokuvan päähenkilön olevan satiirinen kuva David O. Selznickistä - monta suurta elokuvaa tehneestä mutta lopulta tylystä ja epähuomaavaisesta tuottajasta.Suomen Elokuva-arkisto, bulletiini tammikuu - toukokuu 1986: David O. Selznick Virolaisen Ivan Triesaultin esittämän taiteestaan tinkimättömän ohjaajan esikuvana voidaan taas nähdä Erich von Stroheim. Särkyneiden haaveiden kaupunki valittiin vuonna 2002 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Särkyneiden haaveiden kaupungin vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * Luokka:Vuoden 1952 yhdysvaltalaiset elokuvat Luokka:Vincente Minnellin ohjaamat elokuvat Luokka:Parhaan naissivuosan Oscar- palkinnon saaneet elokuvat Luokka:Parhaan sovitetun käsikirjoituksen Oscar- palkinnon saaneet elokuvat Luokka:Parhaan kuvauksen Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat Luokka:Parhaan puvustuksen Oscar-palkinnon saaneet elokuvat Luokka:Elokuvat elokuvanteosta
Dzeržinsk

Dzeržinsk voi viitata seuraaviin paikkakuntiin: *Dzeržinsk, kaupunki Venäjällä Nižni Novgorodin alueella *Dzeržinsk, kaupunki Valko-Venäjällä Minskin alueella *Toretsk, aiemmin Dzeržynsk (Dzeržinsk), kaupunki Ukrainassa Donetskin alueella. ==Katso myös== *Dzeržinski (täsmennyssivu)
Flammenwerfer 35

Flammenwerfer 35 (tunnetaan myös lyhyemmällä nimellä FmW 35) oli Wehrmachtin käyttämä liekinheitin toisessa maailmansodassa. Yksi sotilas riitti käyttämään liekinheitintä ja sitä käytettiin erityisesti rakennusten ja juoksuhautojen tyhjentämiseen vihollisista. Käytännössä ase paljastui erittäin tehokkaaksi lähitaisteluaseeksi. Flammenwerfer 35 painoi noin 35,8 kiloa ja siinä oli 11,8 litran tankki polttoainetta, joka riitti noin 10 sekunnin yhtämittaiseen tulisuihkuun. Polttoaineena käytettiin bensiinin ja tervan sekoitusta, joka oli pelkkää bensiiniä painavampaa ja näin lensi kauemmaksi. Polttoaine sytytettiin aseessa olevalla vetysoihdulla. Asetta käyttävällä sotilaalla oli yksiosainen tulenkestävä suojapuku ja suuret asbestikäsineet. Bauer: Toinen maailmansota, osa 2, s. 335 Asetta valmistettiin vuoteen 1941 asti, jolloin parannettu versio Flammenwerfer 41 korvasi sen valmistusohjelmassa. Suurista valmistusmääristä johtuen Flammenwerfer 35 oli kuitenkin uudemman mallin rinnalla saksalaisten joukkojen käytössä vuoteen 1945 ja toisen maailmansodan loppuun asti. == Katso myös == * Einstossflammenwerfer 46 * M2-liekinheitin == Lähteet == Luokka:Polttotaisteluaseet
Karaman

Karaman (ennen Larende) on kaupunki Turkissa. Se on Karamanin maakunnan hallinnollinen keskus. Vuonna 2022 kaupungissa oli noin 175 000 asukasta. Kaupungin nykyinen nimi tulee alueella sijainneesta Karamanoğlun emiraatista. Entinen nimi Larende tulee kreikan sanasta Laranda, joka puolestaan on peräisin luuvin kielen sanasta Larawanda, joka tarkoittaa hiekkaista paikkaa. ==Historia== Kaupungin paikalla oli muinoin heettiläisten kaupunki nimeltään Laranda. Perdikkas tuhosi kaupungin vuonna 322 eaa. ja myöhemmin uudelleen rakennetusta kaupungista tuli merkittävä merirosvojen keskus. Rooman ja Bysantin jälkeen kaupunkia hallinnoivat seldžukit. Fredrik I Barbarossa valloitti kaupungin kolmannella ristiretkellä vuonna 1190 ja siitä tuli Kilikian armenialaiskuningaskunnan osa, kunnes turkkilainen sotapäällikkö Karamanoğlu Mehmet Bey valtasi kaupungin 1256 ja nimesi sen itsensä mukaan Karamaniksi. Vuonna 1275 kaupungista tuli Karamanoğlun emiraatin pääkaupunki. Osmanit valloittivat Karamanin ja koko Karamanoğlun vuonna 1468. == Lähteet == Luokka:Turkin kaupungit Luokka:Karamanin maakunta
Herttaikikukka

Herttaikikukka (Rhodanthe manglesii) on heinä-syyskuussa kukkiva, yksivuotinen asterikasvi. Se kasvaa 30-50 cm korkeaksi. Terälehtien väri vaihtelee punaisesta valkoiseen ja keskusta on tumma. Alapinta on hopeanhohtoinen. Herttaikikukkaa tavataan Lounais-Australiassa luonnonmukaisena. == Lähteet == * Puutarha.net * Florabase === Viitteet === Luokka:Asterikasvit
Apollo Guidance Computer

Apollo Guidance Computer (AGC) oli tietokone, jota käytettiin Apollo-ohjelman avaruusaluksissa. Tietokone hoiti aluksen ohjaukseen ja navigointiin liittyviä tehtäviä. AGC oli ensimmäinen moderni sulautettu tietokonejärjestelmä. AGC:n suunnitteli Massachusetts Institute of Technology vuonna 1962 ja laitteet valmisti Raytheon. AGC oli varhainen merkittävä käyttökohde integroidulle piirille. Kaikilla Kuussa käyneillä Apollo-lennoilla (paitsi Apollo 8:ssa, jossa ei ollut kuumodulia) avaruusaluksen komento- ja kuumoduulissa oli omat AGC-tietokoneet. AGC käytti integroituja piirejä. RAM-muisti oli ferriittirengastyyppinen ja ROM-muisti rope-core-tyyppinen. RAM-muistia oli 2 kilosanaa, ja ROM-muistia 36 kilosanaa; sanan pituus oli 16 bittiä. Kellokide värähteli 2,048 MHz:n taajuudella, joka jaettiin tai skaalattiin tarpeen mukaan eri käyttötarkoituksiin; pääasiallinen sisäinen kellotaajuus oli 1,024 MHz. AGC:n käyttöliittymänä toimi DSKY (display and keyboard, näyttö ja näppäimistö), jossa oli numero- ja merkkivalonäyttö, sekä komento- ja numeronäppäimistö. AGC:lle annettiin komentoja "verbin" (V) ja "substantiivin" (N) yhdistelminä, jotka ilmaistiin kahden numeron yhdistelminä. Verbi ilmaisi komennon, ja substantiivi komennon lisämääreen. ROM-muistiin tallennettu yksinkertainen käyttöjärjestelmä kykeni ajamaan kahdeksaa prosessia yhtä aikaa. Ajettavat ohjelmat pystyttiin priorisoimaan. == Ohjelmisto == Ohjelmiston kehittämisestä oli vastuussa Margaret Hamilton. Ohjelmisto oli edelläjäkävijä huippuluotettavien ohjelmistojen suunnittelulle. Ohjelmistossa käytettyjä konsepteja olivat muun muassa asynkroninen ohjelmointi () ja tärkeysjärjestyksessä ajoittaminen (). Hamilton on saanut muun muassa NASAn Exceptional Space Act Award -palkinnon tunnustuksena työstään. Ohjelmisto kykeni toipumaan itsestään tunnetussa tilanteessa, jossa tietokone sai laskeutumisen lähestyessä ylimääräistä sitä kuormittavaa dataa. Astronauttien tarkistuslistassa oli virhe, jonka vuoksi tutkalaitteiston kytkin oli väärässä tilassa. == Lähteet == == Aiheesta muualla == * Computers On Board The Apollo Spacecraft * Original Apollo 11 Guidance Computer (AGC) lähdekoodit GitHub- palvelussa * Virtual AGC Luokka:Apollo-ohjelma Luokka:Sulautetut järjestelmät
Valmiera

Valmiera (historiallisesti saksaksi Wolmar) on 27 569 (2008) asukkaan kaupunki Latvian pohjoisosassa. Valmiera sijaitsee noin sadan kilometrin päässä maan pääkaupungista Riiasta ja 50 kilometrin päässä Viron rajasta. Kaupungin läpi virtaa Gauja-joki. Valmiera on vuodesta 2009 alkaen yksi Latvian yhdeksästä tasavallan tason kaupungista. ==Historia== Valmiera on Latvian vanhimpia kaupunkeja. Paikallisen Liivinmaan ritarikunnan rakentaman linnan tarkkaa rakentamisajankohtaa ei tiedetä, mutta rakentaminen saattaa ajoittua 1200-luvulle. Valmieran kaupunki mainittiin ensimmäisen kerran aikakirjoissa vuonna 1323, jolloin sillä oli jo oma maistraatti. Keskiajalla Valmiera oli pieni käsityö- ja kauppakaupunki. Vuonna 1365 se liittyi Hansaliittoon. Kaupungin keskeisen sijainnin vuoksi siellä pidettiin vuosina 1385–1500 yli 30 tapaamista, joissa päätettiin Hansaliiton taloudellisista asioista. Tuolloin siellä pidettiin myös useita Liivinmaan säätyvaltiopäiviä. 1400–1600-luvuilla rutto riepotteli Valmieraa useaan otteeseen. 1500–1600-luvuilla Puola, Ruotsi ja Venäjä taistelivat Valmierassa. Vuonna 1583 Liivinmaan sodassa vahingoittunut kaupunki kuului Cesisin hiippakunnalle, joka taas kuului Puolalle. Vuonna 1622 ruotsalaiset miehittivät Valmieran, ja vuonna 1702 venäläiset hyökkäsivät kaupunkiin ja tuhosivat sen. 1800- ja 1900-lukujen vaihteessa Valmieraan perustettiin monia pieniä yrityksiä, muun muassa saha, kangasvärjäämö ja -kutomo. 1900-luvun taitteessa kaupunkiin perustettiin opetuksellisia yksiköitä, mikä edisti Valmieran asemaa Vidzemen koulutuskeskuksena. Myöhemmin kaupungista tuli myös Pohjois-Vidzemen taloudellinen, kulttuurillinen ja urheilun keskus. Toisen maailmansodan yhteydessä Saksan ja Neuvostoliiton armeijoiden taistellessa Valmierassa noin kolmasosa kaupungin rakennuksista tuhoutui. Lähes kaikki keskustan historialliset rakennukset menetettiin. Neuvostoliiton saatua Latvian haltuunsa sodan jälkeen Valmieran tehtaita laajennettiin niin paljon, että kaupunkiin piti tuoda lisää työläisiä muualta Neuvostoliiton alueelta. ==Nykypäivä== Valmiera toimii erilaisten kulttuuri- ja urheilutapahtumien paikkana. Siellä pidetään erilaisia musiikkitapahtumia ja esimerkiksi moottoripyöräilytapahtuma Gauja Cup. ==Ystävyyskaupungit== * Halle, Saksa * Pihkova, Venäjä * Solna, Ruotsi * Viljandi, Viro ==Kuvia== == Lähteet == ==Aiheesta muualla== * Valmieran kartta gif-muodossa Luokka:Latvian kaupungit
Superfast

Superfast voi viitata seuraaviin: * M/S Superfast VII, Tallink Groupin ropax- alus * M/S Superfast VIII, Tallink Groupin ropax-alus * M/S Superfast IX, Tallink Groupin ropax-alus * Superfast Ferries, kreikkalainen varustamo, jolla on useita Superfast-nimisiä aluksia
MP 3008

MP 3008 (tunnetaan myös nimillä Maschinenpistole 3008 ja Volksmaschinenpistole) oli saksalainen toisen maailmansodan aikainen sarjatulta ampuva ja 9×19 mm Parabellum -kaliiperinen konepistooli. Aseen rakenne perustui isobritannialaiseen Sten-konepistooliin. Syy MP 3008:n kehittämiseen oli paheneva materiaalipula ja lähestyvä Saksan teollisuuden romahtaminen liittoutuneiden sotatoimien johdosta. Heikosta tilanteesta johtuen natsi-Saksa tarvitsi MP 40:sta merkittävästi halvemman konepistoolin joukoille jaettavaksi. Erityisesti MP 3008:n käyttäjiksi kaavailtiin siviileistä koostuvia Volkssturm-joukkoja. Aseen yksinkertainen rakenne mahdollisti sen valmistamisen pienissä metalliverstaissa ja konepajoissa. MP 3008:sta valmistettiinkin erilaisina versioina noin 10 000 kappaletta vuonna 1945 ennen sodan loppua ja Saksan antautumista. == Aiheesta muualla == * Wehrmacht-lexikon.de: Maschinenpistole 3008 Luokka:Konepistoolit
Felix Steiner

Felix Martin Julius Steiner (23. toukokuuta 1896 Stallupönen – 12. toukokuuta 1966 München) oli saksalainen Waffen-SS-kenraali (SS-Obergruppenführer). Steiner palveli molemmissa maailmansodissa. Ensimmäisessä maailmansodassa Steiner saavutti luutnantin arvon ja sai 1. ja 2. luokan rautaristit. Toisessa maailmansodassa hän toimi muun muassa SS-rykmentti Deutschlandin, Waffen-SS, G.H. Stein sivu 102-104 5\. SS-divisioona Wikingin ja III SS- panssariarmeijakunnan komentajana. Hänet palkittiin rautaristin ritariristillä tammenlehvin ja miekoin. Steinerille myönnettiin myös Suomen 1. luokan Vapaudenristi miekkoineen ja rintatähtineen heinäkuussa 1943. Keväällä 1945 Steiner osallistui Berliinin puolustukseen 11. SS-Panssariarmeijan ja III (germaanisen) SS-panssariarmeijakunnan komentajana.<ref name="Seelow_ja_Spree> Beevor, Berliini 1945, 2003, sivut 263-279 == Luonnehdinta Felix Steinerista == Steineria pidetään yhtenä taitavimmista SS-kenraaleista. Henkilönä hän oli helposti lähestyttävä ja pidetty alaistensa keskuudessa. Steinerin ja suomalaisten SS-divisioona Wikingin miesten välillä vallitsi vankka molemminpuolinen kunnioitus. Kenraali Steiner osallistui myös saapumiskatselmukseen 2. kesäkuuta 1943 Hangossa ja saapumisjuhlaan seuraavana päivänä Tampereella. Waffen-SS, G.H. Stein sivu 342-343 Steiner piti yhteyttä divisioonansa miesten kanssa sodan jälkeen ja vieraili myös Suomessa.Terekille ja takaisin; Unto Parvilahti Otava 1958, sivu 295 Steiner oli myös yksi harvoista SS-kenraaleista, joita ei sodan jälkeen asetettu syytteeseen sotarikoksista. Steiner ei esimerkiksi sallinut komentamiensa joukkojen toteuttaa Adolf Hitlerin 9. kesäkuuta 1941 antamaa Komissaarikäskyä. Sodan jälkeen Steiner asettui Saksan Müncheniin ja kirjoitti äärioikeistolaiselle Plesse-kustantamolle useita teoksia joissa hän yritti propagoida kuvaa Waffen- SS:ta liittoutuneiden voittajaoikeuden uhriksi joutuneena kunniallisena vapaaehtoisjoukkona. Steiner oli naimaton. ==Lähteet== * Stein, George H. (suom. 2004) Waffen-SS. Hitlerin eliittikaarti sodassa 1939-1945. Ajatus Kirjat. ISBN 978-951-20-7807-3. * * === Viitteet === Luokka:Saksalaiset ensimmäisen maailmansodan sotilaat Luokka:SS-kenraalit Luokka:Vuonna 1896 syntyneet Luokka:Vuonna 1966 kuolleet
Dzjaržynskin mäki

Dzjaržynskin mäki eli Hara Dzjaržynskaja (, ) on Valko-Venäjän korkein kohta, 345 metriä merenpinnasta. Mäki muodostaa paikallisen huipun Valko-Venäjän luoteisten osien Itämereen laskevien vesistöjen ja etelään Mustalle merelle laskevan Dneprin vesistön välisellä vedenjakajalla. Dzjaržynskin mäki sijaitsee Minskin alueella Dzjaržynskin piirissä (koordinaatit noin: ). Minskistä on tälle pääkaupungin länsipuolella sijaitsevalle mäelle ja sen loivan huipun merkkikivelle linnuntietä vajaa 35 kilometriä. Paikan nimi oli ennen vuotta 1958 Svjataja Hara (, ), mutta Neuvostoliiton aikana mäki sai nimensä Neuvosto-Venäjän salaisen poliisin johtajan Feliks Dzeržinskin ja hänestä nimensä saaneen Valko-Venäjän sosialistisen neuvostotasavallan paikkakunnan mukaan. С.Н. Мащено: Минск и окрестности (Minsk and Surroundings). About Dzerzhnik on pages 249-251. Вышєйшая школа, Minsk, 2008. ISBN 978-985-06-1420-9. & == Lähteet== ==Aiheesta muualla == *Kuvia monumentista Dzjaržynskin mäellä *Keskustelua mäen merkityksestä Valko- Venäjällä *Neuvostoliiton aikaiset 1:200 000 ja 1:1 000 000 topografiakartat alueesta. (Korkeusmerkinnät 342 m ja 345 m) *Alue satelliittikuvasta nähtynä (wikimapia.org) Luokka:Valko-Venäjän maantiede Luokka:Minskin alue
Kiusaus (ruoka)

Kiusaus on ruokalaji, jonka pääraaka-aine on ohuiksi suikaleiksi leikattu peruna ja jonka lisäksi siihen laitetaan joko lihaa, kalaa tai kasviksia. Kyseessä on paistos, tarkemmin ottaen gratiini. Kiusaus on ihanaa arkiruokaa iltalehti.fi Klassinen kiusausresepti on ruotsalaisen oopperalaulajan Per Janzonin mukaan nimetty janssoninkiusaus, jossa on perunaa, sipulia, kuohukermaa ja anjovista. Janssoninkiusaus on helppo tehdä, koska siihen ei tarvitse mitata mausteita, vaan tarvittava suola ja mausteet tulevat anjovistölkin liemestä. Eri tarinoiden mukaan kiusauksen kehitti joko Janzon itse 1800-luvulla tai tukholmalainen Elvira Stigmark 1920-luvulla.Ruokaperinteet KokkikartanoRaholan syötävät sanat == Tunnettuja lajeja == *Broilerikiusaus *Janssoninkiusaus *Jauhelihakiusaus *Kalakiusaus *Kasviskiusaus *Kinkkukiusaus *Kirjolohikiusaus *Porokiusaus *Savuporokiusaus == Lähteet == Luokka:Perunaruoat Luokka:Suomalainen keittiö Luokka:Ruotsalainen keittiö
Muna (täsmennyssivu)

Muna tarkoittaa seuraavia: * muna, emon kehon ulkopuolella kehittyvä munasolu * Muna, Umban sivujoki Kuolan niemimaalla * Muna, Lenan sivujoki Siperiassa * Muna, saari Indonesiassa * Muná, kaupunki Meksikossa * Muna, Egg, Arne Jacobsenin suunnittelema nojatuoli * Muna, arabialainen naisen etunimi * Muna, yhdysvaltalainen pop-yhtye Muna taiteilijanimenä: * Arto Muna, oik. Lasse Erjamo (s. 1976), suomalainen muusikko ja laulaja * DJ Muna, oik. Oras Tynkkynen (s. 1977), suomalainen muusikko ja kansanedustaja ==Katso myös== * Bayan Muna, filippiiniläinen puolue
Djupvatnet

Djupvatnet on Länsi-Norjassa, Strandan kunnassa, Dalsnibban (1 476 m) eteläpuolella sijaitseva ylänköjärvi. Järven luoteispuolella sijaitsee vedenjakajan kohta, joten järven vesi laskee Langvassjønnan kautta Opplandin läänin puolelle Langvatnetiin, Breiddalsvatnetiin ja sieltä edelleen kaakkoon päin aina Skagerrakin salmeen asti. Järven pohjoisrannalla kulkee Riksvei 63 -tie. Järvi kuuluu Glomman vesistöön. == Lähteet == Luokka:Norjan järvet Luokka:Stranda Luokka:Glomman vesistö
Katanpää (täsmennyssivu)

Katanpää tarkoittaa seuraavia asioita: * Katanpää, linnake ja niemi Kustavissa * Katanpää-luokka, Suomen merivoimien miinantorjuntaan erikoistunut alusluokka * MHC Katanpää, Suomen merivoimien nykyinen miinantorjunta-alus * Miinanraivaaja Katanpää, Suomen merivoimien entinen alus
John de Lancie

John Sherwood de Lancie, Jr. (s. 20. maaliskuuta 1948 Philadelphia, Pennsylvania) on yhdysvaltalainen näyttelijä. Hän näytteli Q:ta televisiosarjassa Star Trek – uusi sukupolvi. Lisäksi hän on esiintynyt muun muassa televisiosarjassa Päivien viemää (1982–1986 ja 1989) ja elokuvassa Käsi, joka kehtoa keinuttaa. De Lancien isä, myös nimeltään John de Lancie, oli oboisti. ==Lähteet== Luokka:Vuonna 1948 syntyneet Luokka:Elävät henkilöt Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät
Katanpää-luokka

Katanpää-luokka on Suomen merivoimien kolmen miinantorjunta-aluksen muodostama alusluokka. Alkuperäisen suunnitelman mukaan ensimmäinen ja toinen alus oli tarkoitus luovuttaa merivoimille vuonna 2011 ja kolmas 2012. Operatiiviseen käyttöön niiden piti tulla vuoteen 2015 mennessä. Niiden sijoituspaikka on Rannikkolaivastossa ja kotisatama on Turun Pansio. Esimerkiksi tulvat Italiassa telakalla kuitenkin viivästyttivät alusten valmistumista, ja ensimmäinen, MHC Katanpää, saapui Suomeen kesäkuun alkupuolella 2012 4\. Miinalaivueen organisaatioon. Seuraava, MHC Purunpää, saapui Turun satamaan 21. syyskuuta 2013. Luokan kolmannen aluksen, MHC Vahterpään, suunniteltu saapuminen Suomeen oli vuoden 2014 aikana. Viivästysten jälkeen se luovutettiin joulukuussa 2016. Alusten tehtävänä on suojata valtakunnallisesti tärkeitä meriyhteyksiä miinauhalta. Aluksia voidaan myös hyödyntää muun muassa merenpohjan kartoittamisessa, vedenalaisten räjähteiden vaarattomaksi teossa sekä vedenalaisissa etsintä- ja tunnistustehtävissä. Alukset on hankittu ensisijaisesti kotimaan tehtäviä varten, mutta ne ovat myös EU- ja Nato- yhteensopivia. Aluksista ensimmäinen kastettiin kesäkuussa 2009 MHC Katanpääksi. Se sai kummikaupungikseen Turun, ja aluksessa on Turun vaakuna. Katanpään kummi on rouva Tiina Laisi-Puheloinen. 26. elokuuta 2010 kastetun MHC Purunpään kummi on Merivoimien silloisen komentajan Juha Rannikon vaimo, rouva Mervi Rannikko ja aluksen kummikaupunki on Helsinki. Kolmas alus, MHC Vahterpää, kastettiin 3. marraskuuta 2011. Sen kummi on silloisen Merivoimien komentajan Veli-Jukka Pennalan puoliso, rouva Anja Pennala. Vahterpään kummikaupunki on Kotka. Laivueelle suunniteltiin hankittavaksi raivaajasukeltajakalustoa ja kauko-ohjattava raivausjärjestelmä vuosina 2010–2012. == Hankkeen tausta == pienoiskuva|vasen|Purunpää 1990-luvun puolivälissä kävi varsin ilmeiseksi, että Suomen olisi tulevaisuudessa panostettava pelkän raivauksen sijasta miinanetsintään sekä hankittava suorituskykyä toimia myös rannikon ja saariston ulkopuolella. Asian johdosta aloitettiin laaja arviointiohjelma, jossa seitsemän vuoden aikana testattiin 10 eri valtion merivoimien aluksia Suomen rannikolla. Merivoimilla jo ennestään käytössä olevan raivauskyvyn lisäksi uusin aluksiin haluttiin ominaisuuksia miinanetsintään ja tuhoamiseen. Suomen merivoimat teki 245 miljoonan euron sopimuksen vuonna 2006 italialaisen Intermarine S.p.A:n kanssa. Sopimukseen sisältyi 100 % vastaostovelvoite. Sopimukseen kuului kolme monikäyttöistä miinantorjunta-alusta, niihin integroitu miinasodankäynnin keskus sekä kattava varaosapaketti. Aluksia rakennettiin Sarzanan lisäksi myös La Speziassa. Kolmas alus suunniteltiin varusteltavaksi osittain Suomessa STX Europen telakalla. Heinäkuussa 2015 Merivoimat kertoi, että testiohjelmassa aluksista on paljastunut laivateknisiä ongelmia, jonka vuoksi kaikki alukset korjataan. == Lähteet == == Aiheesta muualla == *Suomalaisten miinantorjuntalaiva juuttui tulvaan 25.4.2010 Yle Uutiset *
Arto Lehkamo

Arto Kalervo Petteri LehkamoAL - Filmi Oy Yritystele.fi. (s. 1. elokuuta 1962 Helsinki) on suomalainen elokuvaohjaaja, -käsikirjoittaja ja -tuottaja. Lehkamo on koulutukseltaan elokuvataiteen maisteri, joksi hän valmistui Taideteollisesta korkeakoulusta.Arto Lehkamo Kopioston sivuilla Lehkamon ensimmäinen televisioelokuva oli Outi Nyytäjän kanssa yhdessä kirjoitettu Lampi (1991), jännityselokuva jossa selvitellään tytön murhaa rippikoululeirillä. Kriitikoita miellyttivät etenkin sen käsikirjoitus ja twinpeaksmainen tunnelma. Lehkamo on ohjannut ja käsikirjoittanut kolme pitkää teatterielokuvaa, trillerit Ristilukki (1993) ja Yöjuna (1996) sekä nuorisoelokuvan Young Love (2001). Lehkamo on tuotantoyhtiö AL-Filmi Oy:n toimitusjohtaja. Lehkamo oli vuonna 2008 kristillisdemokraattien kunnallisvaaliehdokkaana Ruotsinpyhtäällä ja vuonna 2009 Loviisassa, muttei tullut valituksi. Eduskuntavaaleissa 2011 hän oli kristillisdemokraattien kansanedustajaehdokkaana Uudenmaan vaalipiirissäRuotsinpyhtää vaalikone.fi. Viitattu 22.12.2010.Loviisa-Lovisa om.fi. Viitattu 22.12.2010.23 ehdokasta 2011 vaaleihin kduusimaa.fi. Viitattu 22.12.2010. ja sai 146 ääntäVaalit.fi. Lehkamo on naimisissa ja hänellä on kuusi lasta.Arto Lehkamo kouvolansanomat.fi/vaalikone2008. Viitattu 22.12.2010. == Lähteet == Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Suomalaiset elokuvatuottajat Luokka:Vuonna 1962 syntyneet Luokka:Elävät henkilöt
Will Geer

Will Geer (9. maaliskuuta 1902 Frankfort, Indiana - 22\. huhtikuuta 1978) oli yhdysvaltalainen näyttelijä. Televisiosarjassa Waltonin perhe hän esitti perheen isoisää Zebulon Waltonia. Lisäksi hän vieraili muun muassa televisiosarjoissa Lemmenlaiva, Vaimoni on noita, Gunsmoke ja Vaarallinen tehtävä. Vuonna 1951 Geer joutui HUACin, eli epäamerikkalaista toimintaa tutkineen senaatin komitean kuultavaksi, kehuttuaan Neuvostoliiton elokuvaa ja näyttämötaidetta kommunistisen puolueen lehdessä. Sen seurauksena hän joutui Hollywoodin mustalle listalle, eikä saanut näyttelijäntöitä ennen vuotta 1962, jolloin hän esiintyi Otto Premingerin elokuvassa Myrskyä Washingtonissa. Sitä ennen hän perusti Will Geer Theatricum Botanicum -näyttelijäryhmän muiden mustalla listalla olleiden näyttelijöiden kanssa. == Lähteet == == Aiheesta muualla == * * the-waltns.com: Zebulon Walton (Will Geer) Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Primetime Emmy -palkinnon saajat Luokka:Hollywoodin musta lista Luokka:Vuonna 1902 syntyneet Luokka:Vuonna 1978 kuolleet
Chevrolet Matiz

thumb|Chevrolet Matiz Chevrolet Matiz on Chevroletin automalli. Se on viisiovinen mini-MPV viidelle henkilölle. Sen tuonti on lopetettu 2007. Se on tunnettu myös monina muina merkkeinä, joista Daewoo Matiz on Suomessa tuttu vanhemmalla korilla. Voimanlähteenä on joko 3-sylinterinen 0.8l 38kW tai 4-sylinterinen 1.0l 48kW bensiinimoottori laajemmalla lisävarustelulla. Vuoden 2005 Euro NCAP -kolaritestistä Matiz sai tulokseksi kaksi ja puoli tähteä viidestä. Kolmas tähti on halkaistu, sillä kuljettaja altistui sivutörmäystestissä hengenvaarallisille rintakehävammoille. == Lähteet == ==Aiheesta muualla== Matiz Luokka:A-segmentin autot Luokka:1990-luvun autot Luokka:2000-vuosikymmenen autot